Hatsari: Mutane 20 sun kone kurmus a Bauchi ▷ Legit.ng
Hatsari: Mutane 20 sun kone kurmus a Bauchi
2 months ago 6634 views by Ishaq Ismail
Kimanin rayukan mutane 20 ne suka salwanta a yayin wani mummunan hatsarin mota na daren ranar Juma'a da ya auku a kan hanyar Potiskum zuwa Sade dake karamar hukumar Misau ta jihar Bauchi.
Duk da cewar ba gano ainihin musabbabin aukuwar wannan hatsari ba, maruwaito rahoton sun bayyana cewa hatsarin ya auku yayin da wasu motocin haya biyu suka gwabza da junansu wanda hakan ya yi sanadiyar salwantar rayukan fasinjojin dake cikin su.
Kakakin rundunar 'yan sandan jihar Bauchi, Kamal Abubakar, ya bayar da tabbacin aukuwar wannan mumman tsautsayi yayin ganawa da manema labarai na jaridar The Punch a wata hira da ta gudana tsakaninsu da Yammacin ranar Asabar ta hanyar wayar tarho.
DSP Kamalu ya ce hatsarin da ya auku tsakanin wasu motocin haya biyu kirar J5 dauke da awaki da kuma Hummer Bus wadda ta kama da wuta dauke da fasinjoji da misalin karfe 9.30 na daren ranar Juma'a, ya salwantar da rayukan mutane 20 nan take a yayin da suka kone kurmus.
KARANTA KUMA: Cikin Hotuna: Gbajabiamila ya gamu da Aisha Buhari a Makkah
Babban jami'in dan sandan ya ce na gudanar da jana'izar mamatan da misalin karfe 9.00 na safiyar ranar Asabar a garin Darazo na karamar hukumar Darazo a garin na Bauchin Yakubu.
A wani rahoton na daban da jaridar Legit.ng ta ruwaito, majalisar dinkin duniya ta gano cewa manoman tumatir a jihar Kano na tafka asarar kimanin kaso 40 cikin 100 na amfanin gona a duk shekara sanadiyar rashin ilimin fasahar zamani wajen sarrafawa da kuma tanadin amfani.
Bauchi State News TodayArewa Latest NewsHausa NewsAbun Bakin Ciki
Sukar Zakzaky: Kungiyar IMN ta mayarwa Sheikh Yakoob martani mai zafi